[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Enamik kinodest avatakse na\u0308dala alguses, Tallinna Apollo kinodes on probleeme mehitatusega"}, {"text_idx": "#000005", "text": "Alates 24. maist tohib Eestis taas avada nii teatri- kui ka kinosaalid. Enamik kinod avavad esimestest pa\u0308evadest oma uksed, esialgu ja\u0308a\u0308vad aga Tallinnas suletuks mitmed Apollo kinod, kuna to\u0308o\u0308tajate koolitamine on alles ka\u0308sil."}, {"text_idx": "#000006", "text": "Apollo kino tegevjuht Kadri A\u0308rm kinnitas, et 24. maist avavad nad ko\u0303ik oma kinod va\u0308ljaspool Tallinna: Lo\u0303unakeskuse ja Eedeni kinod Tartus, samuti Pa\u0308rnus, Kuressaares, Jo\u0303hvis ja Narvas asuvad kinokeskused. \"Alates 27. maist avame ka Apollo Kino Mustama\u0308e, hiljemalt 1. juunist ka u\u0308leja\u0308a\u0308nud ehk Solarise, U\u0308lemiste ning Kristiine keskuse kinod,\" selgitas ta ja mainis, et peamine po\u0303hjus, miks Tallinna kinod esialgu suletuks ja\u0308a\u0308vad, on kinoto\u0308o\u0308tajate va\u0308rbamise ja koolitamisega seonduv.\""}, {"text_idx": "#000007", "text": "A\u0308rmi so\u0303nul saab kinoprogramm olema tihe ning probleemiks on pigem see, et saaks paljud head ja huvipakkuvad filmid enne a\u0308ra na\u0308idata, kui need uutega asenduvad. Seeto\u0303ttu avavad nad kohe ka kinod ta\u0308is mahus ehk kinoprogrammi hakatakse na\u0308itama ko\u0303igis kinosaalides. \"Lo\u0303puks jo\u0303uab kinodesse valdav osa ko\u0303ikidest laste- ja perefilmidest ning suurtest va\u0308lismaistest ja kodumaistest linateostest, mis on kaua ootel olnud, samuti vahepeal Oscaritega premeeritud linateosed ning alates 4. juunist ka \"Eesti matus\".\""}, {"text_idx": "#000008", "text": "Forum Cinemas tegevjuhi Kristjan Kongo so\u0303nul avatakse nii Tallinnas Coca-Cola Plaza kui ka Viljandi Centrumis asuv kinokeskus 25. maist. \"Avamise ettevalmistus ka\u0308ib ta\u0308ies mahus, midagi va\u0308ga keerulist siin ei ole, sest see meil juba kolmas avamine aasta jooksul,\" ro\u0303hutas ta ja lisas, et inimesed on neil olemas ja ootavad va\u0308ga, et taas to\u0308o\u0308le naasta."}, {"text_idx": "#000009", "text": "Vo\u0303rreldes eelmise aasta sama perioodiga on Kongo so\u0303nul praegu hea filmivalik. \"Na\u0308itame neid filme, mis olid kavas siis, kui kinod tuli kinni panna, lisaks on olemas selle aasta Oscari-filmid \"Nomaadimaa\" ja \"Isa\", lastele tulevad \"Kruudid\" ning ja\u0308tkab \"Tom and Jerry\",\" so\u0303nas ta ja lisas, et suurtest tegijatest va\u0308a\u0308rivad mainimist \"Godzilla vs Kong\" ning kodumaine film \"Eesti matus\"."}, {"text_idx": "#000010", "text": "Kongo to\u0303i ka va\u0308lja, et Viljandi kino avavad nad ta\u0308ismahus, Coca-Cola Plazas vaatavad no\u0303udluse ja\u0308rgi, kui palju saale esialgu ka\u0308iku lastakse. \"Pigem teeb muret see, et kinod tuleb sulgeda juba kell 22 ning vo\u0303ib tekkida oht, et viimase ringi seansid mu\u0308u\u0308akse kiiresti va\u0308lja.\""}, {"text_idx": "#000011", "text": "Ka va\u0308ikekinod avavad oma uksed esimesel vo\u0303imalused. Kino So\u0303prus teeb uksed lahti 24. maist ning toob vaatajate ette enne sulgemist linastunud filmid \"Konverents\" ja \"Isa\", samuti Oscaritega pa\u0308rjatud \"Nomaadimaa\". U\u0308he saaliga kinos So\u0303prus saab praegustes tingimustes na\u0308idata pa\u0308evas kaks seanssi. \"Kohe 24. mail toimub ka esimene \"Linastus ja kohtumine\" eriseanss dokumentaalfilmiga \"Keha vo\u0303itlus\",\" selgitas kino kommunikatsioonijuht Dagmar Reinolt ja lisas, et juuni algusest jo\u0303uab kinodesse ka dokumentaalfilm \"Gunda\"."}, {"text_idx": "#000012", "text": "Kino Artis avab samuti uksed 24. mail. \"Kuna Artisel ongi vaid kaks saali, siis kindlasti hakkame filme na\u0308itama igapa\u0308evaselt mo\u0303lemas saalis, mu\u0308u\u0308me pileteid kuni 50 protsendilise mahutavusest, ka kino kohvik teeb eesriide lahti ning ja\u0308tkab tegutsemist vastavalt praegustele piirangutele,\" selgitas kino kommunikatsioonijuht Monica Raud ja lisas, et lisaks Oscari-filmidele ja enne sulgemist na\u0308idatud filmidele toimuvad Artises dokfilmi \"Aalto\" erilinastused. \"Kavasse jo\u0303uab ka na\u0308iteks Euroopa parimaks noortefilmiks valitud \"U\u0308le piiri\" ja piiratud seanssidega tuleb na\u0308itamisele dokfilm \"Frida\"."}, {"text_idx": "#000013", "text": "Kuressaares asuv Thule kino avab uksed esimesel vo\u0303imalusel ehk 24. mail. \"Juba enne sulgemist kavas olnud filmidest na\u0308itame Oscari vo\u0303itnud \"Isa\" ja lastefilmi \"Tom ja Jerry\", samuti on kavas parima vo\u0303o\u0303rkeelse filmi Oscariga pa\u0308rjatud \"Ja\u0308rgmine ring\" ja Mads Mikkelseniga \"O\u0303igluse ratsanikud\", uuematest filmidest on kavas Marian Vo\u0303sumetsa dokfilm \"Keha vo\u0303itlus\" ja parima filmi Oscariga pa\u0308rjatud \"Nomaadimaa\",\" so\u0303nas kino programmijuht Kristi Porila ja lisas, et esimesest pa\u0308evast avatakse ka mo\u0303lemad kino saalid."}, {"text_idx": "#000014", "text": "Elektriteater avab oma uksed alates laupa\u0308evast, 29. maist. Lubatust hilisem avamine on seotud Tartu Elleri muusikakooliga tehtud kokkuleppega."}, {"text_idx": "#000015", "text": "\"Veel enne kinode avamise osas selguse saamist po\u0308o\u0308rdus meie poole abipalvega Tartu Elleri muusikakool, kus ei jagunud enam piisavalt ruume, et ko\u0303ik o\u0303pilased saaks enne eksameid piisavalt u\u0308ksteist segamata harjutada. Nii rentisimegi neile kolmeks na\u0308dalaks oma saali,\" selgitas Kauts."}, {"text_idx": "#000016", "text": "Taasavatud Elektriteatri filmikavas on tema so\u0303nul nii auhinnatud levifilme\u2013 nagu Oscariga pa\u0308rjatud \"Nomaadimaa\", \"Isa\" vo\u0303i \"Ja\u0308rgmine ring\" \u2013 kui kaka linateoseid, mis Eesti kinolevisse jo\u0303udnud ei ole, nagu briti-ameerika noortedraama \"Mitte kunagi harva vahel alati\" (\"Never Rarely Sometimes Always\"). Samuti on tulemas eriprogrammid."}, {"text_idx": "#000017", "text": "Tehnilise poole pealt on kino avamine u\u0308pris lihtne, to\u0303des Kauts. \"Tundub, et me oleme seda suletud olekule ja\u0308rgnevat avamist juba paar korda la\u0308bi ka\u0308inud ning ka viiruse levikut takistavate tingimuste olukorras to\u0308o\u0308tanud. Hajutatud istumine, maskid, to\u0308o\u0308tajate kaitsmine, tavalisest va\u0308iksem mahutavus on ko\u0303ik juba tuttavad tegevused. Seega midagi va\u0308ga keerukat ei tundu olevat.\""}, {"text_idx": "#000018", "text": "Ta lisas, et nad va\u0308ga soovivad, et filmiseansid saavad lo\u0303ppeda pa\u0308rast kella 22.00, mis praeguste piirangutega vo\u0303imalik ei ole."}, {"text_idx": "#000019", "text": "Galerii. Esilinastus komo\u0308o\u0308diafilm \"Eesti matus\""}, {"text_idx": "#000021", "text": "Tristan Priima\u0308gi filmisoovitused: \"Isa\", \"O\u0303igluse ratsanikud\" ja \"Keha vo\u0303itlus\""}, {"text_idx": "#000022", "text": "Kino So\u0303prus ta\u0308histab 66. su\u0308nnipa\u0308eva va\u0308likino ja eriprogrammiga"}, {"text_idx": "#000024", "text": "Forum Cinemas tegevjuht uste sulgemisest kell 22: hilised seansid on suvel ko\u0303ige populaarsemad"}, {"text_idx": "#000027", "text": "Esimese Eesti ma\u0308ngufilmina jo\u0303uab kinodesse \"Eesti matus\""}, {"text_idx": "#000028", "text": "Poola avab kinod, teatrid ja kontserdisaalid arvatust varem"}, {"text_idx": "#000029", "text": "HO\u0303FF-i juht: loodetavasti saame augustis korraldada ka o\u0303htuseid ja \u200bo\u0308iseid seansse"}, {"text_idx": "#000030", "text": "Haapsalu o\u0303udus- ja fantaasiafilmide festival lu\u0308kkub augustisse"}, {"text_idx": "#000033", "text": "Laura Kalle: teater ei peaks ainult paitama"}, {"text_idx": "#000036", "text": "Kaarel Tarand: ku\u0308lmasurm ei kohuta"}, {"text_idx": "#000044", "text": "Arvustus. \"Tume paradiis\": pidu peo pa\u0308rast"}, {"text_idx": "#000047", "text": "Haapsalu kultuurikeskuses avati na\u0308itus aulidest"}, {"text_idx": "#000049", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000050", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000052", "text": "Edetabel. Aasta parimad albumid 2022"}, {"text_idx": "#000053", "text": "Aasta parimad albumid 2022. Isiklikud edetabelid"}, {"text_idx": "#000054", "text": "U\u0308levaade. Aasta parimad lood 2022"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]